49. schôdza NR SR - 7.deň - B. popoludní
Dátum: 2026-04-23
Poslanec: Šrobová, Veronika 
Druh vystúpenia: Vystúpenie v rozprave

Ďakujem veľmi pekne. Ja podávam interpeláciu na ministra práce, sociálnych vecí a rodiny Erika Tomáša, ktorú som dala teda aj do podateľne Národnej rady písomne. Jedná sa o tému poradní komplexnej pomoci, ktoré pán minister momentálne využíva, alebo sa tak aspoň tvári, na pomoc jednorodičom alebo teda osamelým rodičom cez projekt pomoci osamelým rodičom. Ja sa pýtam na základe podnetov od občanov a teda hlavne matiek, samoživiteliek, ktoré s radosťou prijali informáciu, že teda sa cez tieto poradne komplexnej pomoci ide pomáhať tým najohrozenejším rodinám na Slovensku. Ja len tak v číslach poviem, že aktuálne máme viac ako 190 000 jednorodičovských rodín na Slovensku. A skoro polovica z nich je ohrozená chudobou alebo sú teda v pásme chudoby a toto číslo nám každý rok rastie. Minulý rok pán minister ohlásil, že teda bývalé dlhové poradne sa pretransformujú na poradne komplexnej pomoci, kde budú ľudia na pozíciách ako psychológ, sociálny pracovník alebo právnik radiť ľuďom, ktorí si nemôžu dovoliť túto pomoc bezplatne. A boli na to vyčlenené prostriedky z Európskej únie na dva roky vo výške 46 miliónov € len na chod týchto poradní na dva roky. V priebehu minulého roka teda pán minister po našich apeloch, kedy sme ho vyzývali, aby skutočne začal pomáhať teda ľuďom, ktorí tú pomoc na Slovensku najviac potrebujú, tak spolu s občianskymi združeniami, ktoré sa venujú jednorodičom už dlhodobo, prišli s tým projektom pre osamelých rodičov a teda navýšili počty zamestnancov v týchto poradniach. A plán bol taký, že teda od februára začne fungovať tento projekt, ktorý je financovaný taktiež Európskou úniou na dva roky s tým, že jednorodičia, ktorí sa prihlásia a splnia podmienky prijatia do tohto programu, budú po dvoch mesiacoch dostávať aj finančný príspevok, čo veľa samozrejme ľudí, ktorí sú momentálne v tej veľmi ťažkej životnej situácii, potešilo. Projekt bol teda avizovaný, že štartuje od februára 2026. Ale po skúsenostiach, ktoré máme teda už za tretí mesiac, si dovoľujem podať túto interpeláciu na ministra Erika Tomáša v takomto znení. Od začiatku februára roku 2026 začali na Slovensku fungovať poradne komplexnej pomoci, ktorých cieľom je poskytovať podporu osamelým rodičom. Tento projekt prezentujete ako úspešný nástroj podpory rodín. Na základe podnetov od samotných jednorodičov alebo teda hlavne matiek samoživiteliek však evidujeme opakované prípady, keď sa osamelí rodičia do projektu riadne prihlásili už vo februári, teda hneď na začiatku spustenia programu riadne podali tú žiadosť a napriek tomu do dnešného dňa nedostali žiadne informácie o ďalšom postupe, podmienkach ani o schválení či zamietnutí finančného príspevku. Ako plánujete riešiť situáciu, keď síce evidujete záujem o tento projekt, no žiadatelia zostávajú bez spätnej väzby, bez jasných informácií o podmienkach a bez reálnej pomoci, čím sa celý systém stáva neprehľadným a nedôveryhodným. A na konci dňa tohto celého, samozrejme, sú tam tí rodičia, tí ľudia, ktorí sa na túto pomoc spoliehali, ktorá by im v dnešnej situácii veľmi pomohla a dodnes nemajú ani žiadne vyjadrenie. Z toho, čo sme si prezisťovali v rámci Slovenska, tak vlastne pán minister sa aj teda na svojich tlačových konferenciách, ktoré dosť tak marketingovo zneužíva na prezentáciu samého seba, sme sa teda dozvedeli, že sa mu už prihlásili tisíce, okolo 5000 ľudí a prezentuje to ako svoj úspech. No ja by som chcela aj touto cestou pánovi ministrovi odkázať, že to nie je jeho úspech, že sa mu tam prihlásilo 5000 ľudí. To je dôvod, že aj za tejto vládnej koalície sa ľudia tak prepadávajú do chudoby, že samozrejme skúšajú každú možnosť, kde by si vedeli nejakým spôsobom finančne prilepšiť. Nie je to teda jeho úspech. A dostanem sa k druhej časti tejto otázky. Teda súčasťou tejto pomoci má byť aj tzv. motivačný príspevok vo výške od 100 do 200 € podľa počtu detí mesačne, ktorý dostane ten jednorodič po prihlásení do programu, splnení podmienok až teda po dvoch mesiacoch a následne 10 mesiacov tento príspevok dostáva. Obracajú sa teda na mňa jednorodičia z celého Slovenska s tými podnetmi, v ktorých ma upozorňujú jednak na to, že im ešte nebolo dané na vedomie, či sú zaradení do tohto programu. A teda aj na to, že to priznanie toho finančného príspevku je podmienené ich pravidelnou účasťou, ako oni sami hovoria, na časovo náročných stretnutiach, ktoré sa konajú počas bežného pracovného času. A teda predstavte si, že tento jednorodič, táto matka samoživiteľka, ktorá má často jednu, ale aj dve práce, má jedno alebo viac detí, stará sa o tieto deti, kto má deti, vie, aká je okolo celého tohto logistika, sa má ešte každý týždeň zúčastniť dvojhodinového stretnutia v poradni komplexnej pomoci. Ja samozrejme nenamietam, že niektoré životné situácie si vyžadujú takéto konzultácie, napríklad so psychológom, s právnikom alebo teda so sociálnou pracovníčkou, ale v prípade tých zamestnaných jednorodičov, ktorí sa sami ozývajú, je to jednoducho časovo absolútne nemožné splniť podmienky na zaradenie do tohto programu a teda splnenie podmienok na priznanie príspevku. Ako sami hovoria, pre mnohých z nich to v Sami sa ozývajú. Je to jednoducho časovo absolútne nemožné splniť podmienky na zaradenie do tohto programu, a teda splnenie podmienok na priznanie príspevku. Ako sami hovoria, pre mnohých z nich to v praxi znamená nutnosť čerpať dovolenku, výpadok príjmu alebo dokonca riziko problémov v zamestnaní. Mnohí občania, ktorí by potrebovali a chceli využiť pomoc, ktorú im konečne tento štát nejakým spôsobom ponúka, ale teda z európskych peňazí, si ju tak nemôžu dovoliť, keďže tento systém nezodpovedá a nereaguje na každodennú realitu ich životov a títo jednorodičia si často absolútne nemôžu dovoliť absenciu v práci a neraz vykonávajú teda aj viacero povolaní, aby zabezpečili základné potreby pre svoje rodiny. Ako teda, pán minister, plánujete upraviť nastavenie podmienok projektu tak, aby účasť na aktivitách nebola pre jednorodičov prekážkou, ale skutočnou dostupnou formou pomoci, ktorá zohľadňuje ich pracovné a životné možnosti. A ja teda k tomu ešte aj doplním, lebo teda nebola som na hodine otázok. Mala som iné pracovné povinnosti, ale teda pán minister vraj teda rozprával o našom návrhu zákona o pomoci jednorodičom, ktorý sme do parlamentu už dvakrát predložili spolu s mojimi kolegyňami Luciou Plavákovou a Simonou Petrík. A kde sme mali aj tri opatrenia. Ja som to tu predstavovala. Medzičasom pán minister jedno to naše opatrenie z toho podľa jeho slov zlého zákona okopíroval a použil teda v legislatíve. To nám on síce už nepovie, ale teda cez toto opatrenie sa vysmieva opozícii, čo v skutočnosti znamená, že sa vysmieva občanom tejto krajiny, že jednoducho požadujú nejakú formu pomoci od štátu, ktorú sa aj my zo strany opozície snažíme riešiť, ale nielen cez marketingové a cynické tlačovky, ako to má on vo zvyku, ale skutočne. Takže toľko. Moja otázka na pána ministra a teda interpelácia je aj podaná v podateľni. Ďakujem veľmi pekne.